‘মি-টু’র প্রভাব এবার ক্রিকেটেও। প্রাক্তন এক সহকর্মীকে যৌন হয়রানি করেছেন ভারতীয় ক্রিকেট কন্ট্রোল বোর্ডের (বিসিসিআই) প্রধান কার্যনির্বাহী রাহুল জোহরি। এমনটাই অভিযোগ তাঁর বিরুদ্ধে। আর এ হেন অভিযোগের পরেই বিপাকে জোহরি। 

এই বিষয়ে অন্যান্য খবর

তরুণ পৃথ্বী ছুঁলেন সৌরভদের, সেরা ‘পুরস্কার’ দিলেন বিরাট


তাঁর বিরুদ্ধে যৌন হয়রানির অভিযোগ ওঠায় সিঙ্গাপুরে আইসিসি-র বৈঠকে উপস্থিত থাকতে পারছেন না জোহরি। শুক্রবার তাঁর বিরুদ্ধে ওঠা অভিযোগের প্রমাণ এখনও মেলেনি ঠিকই। তদন্ত প্রক্রিয়াও শুরু হয়নি। কিন্তু যৌন হয়রানির অভিযোগ ওঠায় আইসিসি-র সভায় যাওয়া হচ্ছে না জোহরির। জোহরির পরিবর্তে সেই মিটিংয়ে যোগ দিচ্ছেন বোর্ডের সাধারণ সম্পাদক অমিতাভ চৌধুরী।
চলতি মাসের ১৭ ও ১৮ তারিখ আইসিসি-র সদস্য দেশগুলির প্রধান নির্বাহীদের বৈঠকে জোহরিরই থাকার কথা ছিল। কিন্তু জোহরির বিরুদ্ধে ওঠা অভিযোগের প্রেক্ষিতে   এবারের সভায় জোহরি আর উপস্থিত থাকতে পারছেন না। টুইটারে নাম প্রকাশে অনিচ্ছুক এক মহিলা জোহরির বিরুদ্ধে অভিযোগ আনেন। আর তার পরেই বিপাকে রাহুল জোহরি।